Lisää tilaa Jeesukselle.
Miten Jeesus pääsisi hallitsemaan enemmän -
ajatuksiamme, mieltämme, käytöstämme?
Sen saa ainoastaan Pyhä Henki aikaan.
Raamatussa usein sanotaan: "Täyttykää Pyhällä Hengellä. -
Täyttykää Hengellä, että ette lihan himoja täytä."
Olisiko tuo hengellä täyttyminen sitä, -
että paljon enemmän etsisimme armolahjoja -
ja sillä tavoin voisimme tuoda hedelmää, -
yliluonnollista hedelmää Jumalalle.
Uskon, että vääränlaiset ajatukset -
voisivat vähän vähentyä, -
jos ylistäisi elävää Jumalaa, löytäisi ylistyksen aiheita, -
kuten esimerkiksi psalmin kirjoittaja Daavid.
Oliko se hänen paimenessa ollessaan -
vai missä hän sai niitä ihmeellisiä psalmeja?
"Kiitä Herraa, minun sieluni, ja kaikki, mitä minussa on, -
hänen pyhää nimeänsä. Kiitä Herraa, minun sieluni, -
äläkä unhota, mitä hyvää hän on sinulle tehnyt, -
hän, joka antaa kaikki sinun syntisi anteeksi -
ja parantaa kaikki sinun sairautesi..."
Oli Daavidilla paljon muutakin kiittämisen aihetta silloin.
Jos alkaisimme antaa päiväämme Jeesukselle enemmän tilaa, -
niin silloin Jeesuksen tuoma Isän rakkaus toisi meille myös -
toisenlaisia elämän alueita.
Se vapauttaisi sellaisista asioista, -
jotka kiusauksissa olevaa ihmistä viettelevät poispäin Jumalasta.
Jeesus opetti, mitä sydämestä lähtee.
Siitä tänään aiheenamme olisi Irstaus.
Irstaus ei olekaan asia, joka on sinnepäin elettyä elämää, -
vaan siinä on jo luovuttu paljosta siitä, -
mikä ajatuksissa, sanoissa, teoissa olisi toisenlaista ilman irstautta.
Muistan aikanaan nuorisopappina. Olin jo silloin Nokialla kyllä.
Lukiossakin ja lukioaikana ennen ammattiin valmistumista, -
ennen ylioppilasvuosia muistan tämän.
Siellä oli aseman lähellä eräs ravintola, josta sanottiin, -
että kun siellä illalla on valot, -
niin siellä aikuiset käyvät avioliittojansa rikkomassa.
Oli vähän ihmeellistä ajatella nuorena ihmisenä sitä -
ja sitten nuorisopappina.
Aikuisempana jo ajattelin ja löysin vähän syytä tähän sanontaan.
Jonkun tuttavan puolisot olivat keskenään sopineet, -
että kyllä on lupa käydä yksinään -
niissä ravintoloissa, joissa tanssitaan ja ryypätään.
Tulee vähän enempi otettua. Sitten löytyy se toinen ihana ihminen, -
joka tuottaakin lankeemuksen -
esiaviollisiin tai avioliittoa rikkoviin suhteisiin.
Käytännössä siis jotkut todistivat, että siinä on näin käynyt.
Tämä irstaus sinänsä...
Efeson seurakunta oli sellainen seurakunta, -
josta voisi sanoa, että se oli esimerkkiseurakunta.
Paavali opetti siellä parin vuoden ajan -
ja varmasti kävi siellä ympäristö- alueillakin opettamassa.
Tuossa Efeson kirjeessä huokuu -
valtavaa seurakuntaa varten olevaa opetusta -
kristityn sota-asusta tai seurakuntaviroista, -
siis kristinuskon todellisista virkanimityksistä, -
jotka Pyhä Henki saa aikaan.
Efesolaiskirjeen 5. luvussa on joitakin kohtia, -
jotka tulevat tässä luettavaksi.
"Olkaa siis Jumalan seuraajia, niinkuin rakkaat lapset, -
ja vaeltakaa rakkaudessa, niinkuin Kristuskin rakasti teitä -
ja antoi itsensä meidän edestämme lahjaksi ja uhriksi, -
Jumalalle 'suloiseksi tuoksuksi'.
Mutta haureutta ja minkäänlaista saastaisuutta tai ahneutta -
älköön edes mainittako teidän keskuudessanne -
- niinkuin pyhien sopii - älköön myös rivoutta tai tyhmää lorua -
tai ilvehtimistä, jotka ovat sopimattomia, vaan paremmin kiitosta.
Sillä sen te tiedätte ja tunnette, ettei yhdelläkään haureellisella -
eikä saastaisella eikä ahneella -
- sillä hän on epäjumalanpalvelija - ole perintöosaa -
Kristuksen ja Jumalan valtakunnassa."
Se, miten tässä puhutaan haureellisista puheista, -
niin tuo irstaus monesti tulee eri tavoin esille silloin, -
jos ihmiset ovat juovuksissa.
Edelleen samassa Efesolaiskirjeen 5. luvussa -
15. jakeesta eteenpäin: -
"Katsokaa siis tarkoin, kuinka vaellatte: -
ei niinkuin tyhmät, vaan niinkuin viisaat, -
ja ottakaa vaari oikeasta hetkestä, sillä aika on paha.
Älkää sentähden olko mielettömät, vaan ymmärtäkää, -
mikä Herran tahto on.
Älkää juopuko viinistä, sillä siitä tulee irstas meno, -
vaan täyttykää Hengellä, puhuen keskenänne psalmeilla -
ja kiitosvirsillä ja hengellisillä lauluilla, -
veisaten ja laulaen sydämessänne Herralle, -
kiittäen aina Jumalaa ja Isää kaikesta -
meidän Herramme Jeesuksen Kristuksen nimessä.
Ja olkaa toinen toisellenne alamaiset Kristuksen pelossa."
Tämä juovuksissa oleminen - ikävä kyllä, -
vaikka 18-vuotiaaksi asti olin pikemminkin raivoraitis.
Isän esimerkki oli erinomaisen hyvä.
Ainoastaan kerran näin hänet krapulassa.
Sellaista isää kaipaavat monet, -
jotka tietävät, että isä on raitis.
Vaikka se pullo oli siellä olemassa, sitä ei väärinkäytetty.
Tuo elämä, jota itse 18-vuotiaaksi tulon jälkeen -
pari vuotta tuli elettyä, niin siinä huomasi, -
että juovuksissa ajatteli sukupuoliasioista eri tavalla.
Löysemmin. Ajatukset, keskustelut, puheet, kuvien etsimiset jne.
Siinä oli sellainen kiusaus, -
jota sukupuolten välillä varmasti niin miehet kuin naiset kokevat.
Erityisesti se jotenkin tanssiravintoloissa...
Siellä on jo nautittu sillä tavalla, -
että tulee mieltymys.
Haetaanpa tuolta hyvän- näköistä naista tanssipariksi -
tai sitten ihan seuraan ja sinne kotiin -
tai mihin sitten haluaisikaan johdattaa tuon ihmisen.
Vaikka ihan viattomasti kohtaisi ihmisiä, -
niin tuo kiusaus voi olla molemmin puoleista.
Joutuukin yllättäen niin kiusatuksi, että ei pysty vastustamaan.
On asioita, jotka helposti vievät - ei vain näin viinaa juodessa, -
vaan nykyajan kaikenlaisen median myötä.
Alastomuuskohtaukset televisiossa, erilaisissa medioissa.
Pienellä napinpainalluksella, klikkauksella -
pariskunnat voivat löytää iltapuhteeksi -
pornokuvien katselemisen yhdessä.
Kyllä ajatusmaailmat ovat silloin helposti irstautta.
Eivät nämä asiat ole tuomittavia asioita - sinänsä.
Tuomio kulkee siinä, -
onko Jeesus Kristus todella tienä ja totuutena, Vapahtajana.
Tällaiset väärät asiat, irstaudet, -
eli että ajattelee ja puhuu, keskustelee niistä.
Sanotaan näin, että seura tekee kaltaisekseen.
Ei tarvitse kovin paljon sellaisessa seurassa olla, -
jossa ruvetaan löysiä puhumaan -
ja ehdottelemaan sellaisia asioita, jotka vievät toisille urille.
Muistan hyvin, kun olinkohan noin 12-vuotias -
vai oliko ennen jo, -
kun nuori samanikäinen ystävä koulussa välitunnilla -
näytti sellaista valokuvaa, jossa nainen oli alasti.
No niin, siinä sitten olivat jo ajatukset menossa siihen, -
mitä ei aina ole niin helppoa opiskella, kun kukaan ei opeta.
Siis nämä irstausasiat, sukupuoliasiat, -
se kasvaminen mieheksi tai naiseksi.
Miten siinä tulee ohjaus oikealla tavalla?
Ei se ole sitä, että kaverien kanssa katsotaan alastonkuvaa -
ja sitten puhutaan niitä härskejä juttuja - usein lapsen tasolla.
Aikuisten tasolla se onkin ihan eri asia.
Näistä irstauksista uskovien kesken mieluummin vaietaan, -
kuten luin tuosta. Efeson seurakunta on hyvänä esimerkkinä -
siellä 2. luvussa.
Luenpa sieltäkin, mihin meidät on kutsuttu.
"Ja Jumala on eläviksi tehnyt teidät, -
jotka olitte kuolleet rikoksiinne ja synteihinne, -
joissa te ennen vaelsitte tämän maailman menon mukaan, -
ilmavallan hallitsijan, sen hengen hallitsijan, mukaan, -
joka nyt tekee työtään tottelemattomuuden lapsissa..."
Siis kristinuskoon, Jeesukseen uskovan -
ei pitäisi olla enää tottelematon, -
mennä näihin porno- tai alaston- juttuihin väärällä asenteella -
ja tehdä siitä sellaista ajatusten linnaketta, joka on luvallinen.
"joiden joukossa mekin kaikki ennen vaelsimme lihamme himoissa, -
noudattaen lihan ja ajatusten mielitekoja, -
ja olimme luonnostamme vihan lapsia niinkuin muutkin, -
mutta Jumala, joka on laupeudesta rikas, -
suuren rakkautensa tähden, jolla hän on meitä rakastanut, -
on tehnyt meidät, jotka olimme kuolleet rikoksiimme, -
eläviksi Kristuksen kanssa - armosta te olette pelastetut -
ja yhdessä hänen kanssaan herättänyt -
ja yhdessä hänen kanssaan asettanut meidät taivaallisiin -
Kristuksessa Jeesuksessa..."
Ystävä, tuo Jumalan suuri rakkaus, -
että Jeesus toi Isän tahdon.
Jesajan kirjassa on niin erikoinen Sana.
Meidän elämämme tahtoo olla erilaista, -
kuin mitä Jumala tahtoisi meidän elämämme olevan.
Ne ajatukset, joita meillä on, -
ovatkin ihan erilaisia, -
kuin mitä Jumalan ajatukset ovat.
Jokainen Jumalan Sanan meille avaama asia -
on niin erikoinen asia, -
että meidän ajatuksemme ovat ylhäällä vasta, -
kun Jeesus saa ne korottaa.
Raamatun mukaan Jesajan kirjassa on, -
että Jumalan ajatukset ovat ylhäällä -
ja ihmisen ajatukset ovat alhaalla.
Jumalan tiet ovat ylhäällä, ihmisen tiet ovat alhaalla.
Tämä kaikki tuli todeksi siinä, kun Jeesus sanoi, -
että minä olen tie.
Hän toi Jumalan ajatukset, Jumalan tiet, meille tiettäväksi.
Silloin tämä irstaus, että se pääsee ajatusmaailmoihin, -
puheenparsiin, keskustelun sisällöksi...
Kun uskovat keskenään hairahtuvat tähän, -
niin pitäisi pikemminkin sanoa: "Anteeksi, -
ne eivät kuulu meidän sana- varastoomme, ajatusmaailmoihimme."
Niin pian kun me näitä kylvämme, -
niin se kylvö tuottaa myöskin hedelmää.
Tuo pidättyväisyys niissä asioissa, -
jotka ovat vääränlaisia suhteita...
Niissä ihminen vahingoittaa itseään, Jumala-suhdettaan, -
lähimmäissuhdettaan, aviosuhdettaan.
Se eheys, puhtaus ja pyhyys, josta sanotaan, -
että vaeltakaa hengessä, niin ette lihan himoa täytä.
Efeson seurakunnan neuvot sinänsä ovat niitä todellisia neuvoja, -
joissa Jumala tahtoisi meidän elävän niin, -
että Hän saisi muokata sisintämme tahtomaansa suuntaan.
Muistan elävästi sen tilanteen, jossa kerran kuuntelin -
esimerkkiä Jeesuksesta, -
kuinka Hän oli täysin kuuliainen Isälleen.
Kuinka Aabraham oli kuuliainen Jumalan kutsulle: -
"Lähde maastasi ja isäsi kodista siihen maahan, -
jonka minä sinulle annan."
Tuo kuuliaisuus tuotti hänelle, Aabrahamille, -
Iisakille ja Jaakobille, niille sukukunnille -
sellaisen siunauksen, -
että heistä puhutaan Jumalan kansana, omaisuuskansana.
Tuo Aabrahamin usko ja luottamus oli esimerkkinä myös siinä, -
että hän oli valmis uhraamaan oman poikansa, -
niin kuin Isä uhrasi Jeesuksen, oman Poikansa.
Aabraham koeteltiin, ja hänen uskonsa tuli esikuvaksi.
Kun ajattelemme uskoon tulemista, niin se on kaiken avain.
Jeesuksen opetuslapset, -
heille Jeesus sanoo viinipuu- vertauksessa hyvin selvät sanat.
Kohdassa Johannes 15 Hän sanoo sen sanan, -
jossa tavallaan paljastuu se, -
mitä varten Hän käyttää viinipuuvertausta.
Isä on viinitarhuri, Hän on itse viinipuu.
Sinä ja minä uskossa Jeesukseen olemme oksia.
Hän on opettaja ja sanoo näin: -
"Te olette jo puhtaat sen sanan tähden, -
jonka minä olen teille puhunut."
Hän oli opettanut siinä, -
että Hän armossaan ja laupeudessaan ei tuominnut, -
vaan Hän toi totuuden, että ihminen voi tehdä parannusta.
Hän oli nähnyt, kuinka he ojentuivat koko ajan tekemään parannusta -
ja siltä pohjalta Hän saattoi sanoa: -
"Te olette jo puhtaat sen sanan tähden, -
jonka minä olen teille puhunut. -
Pysykää minussa, niin minä pysyn teissä. -
Niinkuin oksa ei voi kantaa hedelmää itsestään, -
ellei se pysy viinipuussa, niin ette tekään, -
ellette pysy minussa. Minä olen viinipuu, te olette oksat. -
Joka pysyy minussa ja jossa minä pysyn, -
se kantaa paljon hedelmää; -
sillä ilman minua te ette voi mitään tehdä."
Tuo antautuminen myöskin moraaliasioissa...
Nuo irstaat ajatukset, irstas käytäntö, -
irstaat puheet, irstaat teot, -
siis Jumalan tahdon vastaiset sukupuoliasiat, -
kun Jumala niin selkeästi viitoittaa, mitä on puhdas elämä.
Esiaviolliset suhteet, onko se puhtautta?
Ainakin minun lapsuudessani ja nuoruudessani -
oli monilla nuorilla ihanne se, -
että voisi olla avioliittoon asti se viaton ja puhdas, -
joka sitten saa onnellisena viettää avioliittoa -
uskollisena Jumalalle ja puolisolleen.
Tuo 6. käskyn rikkomus -
ja muidenkin käskyjen rikkomukset ovat sellaisia, -
joista Jeesuksen veri voi puhdistaa, kaikesta synnistä.
Rakkaus peittää syntien paljouden.
Näin sanotaan Jumalan rakkaudesta.
Jeesuksen veri puhdistaa kaikesta synnistä ja vääryydestä.
Kaikki nämä asiat, joita syntiinlankeemus on tuonut meille.
Siinä olemme tavallaan menettäneet Jumala-yhteyden.
Synti tuotti heille kuoleman - sukupolvesta toiseen.
Kun synti erotti meidät Jumalasta, niin neljännessä esimerkissäni, -
Galatalaiskirjeen 5. luvussa sanotaan: -
"Minä sanon: vaeltakaa Hengessä, niin ette lihan himoa täytä.
Sillä liha himoitsee Henkeä vastaan, ja Henki lihaa vastaan; -
nämä ovat nimittäin toisiansa vastaan, -
niin että te ette tee sitä, mitä tahdotte.
Mutta jos te olette Hengen kuljetettavina, -
niin ette ole lain alla."
Sitten tulee luetteloa siitä.
"Mutta lihan teot ovat ilmeiset, ja ne ovat: -
haureus, saastaisuus, irstaus, epäjumalanpalvelus..." jne.
Voi, meidän rakasta yhteiskuntaamme ja Suomen maatamme -
ja vielä sitä Jumalan valtakuntaa, jossa uskovakin on heikko.
Kaikki tämä parannuksenteko, jossa tutkitaan, mitä sydämestä lähtee.
Sieltä lähtee myös irstaita ajatuksia.
Jos niitä viljelee, niin siitä tulee hedelmä: -
ajatusten mukana sanat -
ja kiusauksissa ja heikkouksissa -
ehkä monenlaista irstasta käyttäytymistä.
Sellaisia tekoja, joita aikaa myöten -
joutuu niitä kärsiessään tekemään -
ja sydän haavoittuneena pyytämään Jumalalta eheytymistä -
ja puhdistumista.
1. Pietarinkirjeessä Pietari kirjoittaa: -
"Koska siis Kristus on kärsinyt lihassa, -
niin ottakaa tekin aseeksenne sama mieli -
sillä joka lihassa kärsii, se lakkaa synnistä -
ettette enää eläisi tässä lihassa vielä elettävää aikaa -
ihmisten himojen mukaan, vaan Jumalan tahdon mukaan.
Riittäähän, että menneen ajan olette täyttäneet pakanain tahtoa -
vaeltaessanne irstaudessa, himoissa, juoppoudessa, -
mässäyksissä, juomingeissa ja kau- heassa epäjumalain palvelemisessa.
Sentähden he oudoksuvat sitä, -
ettette juokse heidän mukanansa samaan riettauden lätäkköön, -
ja herjaavat."
Kiusaus elää sitä vanhaa elämää, vaikka siitä on eroon päässyt.
Kyllä monella juoppous palautuu. Viinankäyttö palautuu.
Ikävät puheenparret palautuvat tietynlaisessa seurassa.
Sitä tehdään huonolla omallatunnolla.
Tuo syntiä ja huonoa omaatuntoa sisältävä reppu -
voi olla niinkin raskas, että tulee toivottomuus: -
"Minusta ei ole mihinkään."
Ja tuollaisessa tilassa pitäisi sielunhoitaja löytää, -
esirukoilija löytää, Jumalan Sanan totuuden välittäjä löytää.
Samoin myös sen synnin tunnustuksen anteeksijulistaja.
"Sillä joiden synnit te anteeksi annatte, -
niille ne ovat anteeksi annetut." Näin Jeesus sanoi ylösnousseena.
Ottakaa Pyhä Henki. Joiden synnit te anteeksi annatte, -
anteeksi julistatte, ne ovat anteeksi saaneet.
Sen niin monesti olen itse kokenut ja tiedän, -
että monissa herätysliikkeissä koetaan tuo anteeksijulistaminen: -
minä tunnustin ja koin saaneeni anteeksi.
Ei ainoastaan irstauden synnit, vaan moninaiset muut synnit.
Ystävät, monesti tietämättömyydestä tai sydämen paatumuksesta -
pääsee tuo tunto turtumaan ja heittäydytään yhä uudelleen -
sellaisten asioitten vietäväksi, jotka vievät poispäin Jumalasta.
Armahda, Herra, meitä, jotka olemme ajatelleet, sanoneet, tehneet -
paljon, paljon vääriä tekoja.
Anna, Jeesus, tilaa Sinulle veresi tähden -
ja ristintyösi tähden. Aamen.
Tekstitys: Tuula-Riitta Virrankare